
ΤΜΗΜΑ ΓΕΡΜΑΝΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ


ΕΓΓΡΑΦΕΣ
ΝΕΟΕΙΣΑΧΘΕΝΤΩΝ ΦΟΙΤΗΤΩΝ ΜΕ ΣΟΒΑΡΕΣ ΠΑΘΗΣΕΙΣ 5% ΑΚΑΔΗΜΑΪΚΟΥ ΕΤΟΥΣ 
2026-2027 ΠΟΥ ΕΧΟΥΝ ΥΠΟΒΑΛΛΕΙ ΗΛΕΚΤΡΟΝΙΚΗ ΕΓΓΡΑΦΗ (ΥΠΟΥΡΓΕΙΟΥ ΠΑΙΔΕΙΑΣ)

Καλούνται οι νεοεισαχθέντες φοιτητές ειδικής κατηγορίας πασχόντων από   σοβαρές ασθένειες 5% ,του Τμήματος Γερμανικής Γλώσσας και Φιλολογίας, είτε έχουν υποβάλει την ηλεκτρονική εγγραφή τους είτε θα εγγραφούν απευθείας στην Γραμματεία του Τμήματος να καταθέσουν αυτοπροσώπως ή εναλλακτικά με ταχυδρομική αποστολή με συστημένη επιστολή και απόδειξη παραλαβής τα  κάτωθι δικαιολογητικά προκειμένου να γίνει η ταυτοπροσωπία - ταυτοποίηση των στοιχείων τους και να ολοκληρωθεί η εγγραφή τους.
1) Ευκρινές αντίγραφο της αστυνομικής ταυτότητας ή διαβατηρίου.
2) Ευκρινές φωτοαντίγραφο του Τίτλου Απόλυσης Απολυτηρίου ή Πτυχίου ή Αποδεικτικού του Σχολείου από το οποίο αποφοίτησε.
3) Αντίγραφο της ηλεκτρονικής αίτησης εγγραφής, όπου θα αναγράφεται ο Αριθμός Πρωτοκόλλου από το  Υπουργείο Παιδείας Θρησκευμάτων και Αθλητισμού. (εάν υπάρχει)
4) Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε α) από αρμόδια επταμελή Επιτροπή του νοσοκομείου, όπως αυτές συστήνονται  κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε β) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.
5) 3 φωτογραφίες τύπου Αστυνομικής Ταυτότητας.
6) Πιστοποιητικό Γλωσσομάθειας Γερμανικών (από Β2 και πάνω), εάν υπάρχει.

Όταν θα αποσταλούν στο Πανεπιστήμιο τα στοιχεία των εγγεγραμμένων φοιτητών/τριών από το Υπουργείο Παιδείας Θρησκευμάτων και Αθλητισμού, θα γίνει μαζική αποστολή SMS, από το Τμήμα Μηχανοργάνωσης του ΕΚΠΑ, στα δηλωμένα κινητά των πρωτοετών φοιτητών/τριών. Με το SMS θα ενημερώνονται οι φοιτητές/τριες για τον Αριθμό Μητρώου τους.
Αμέσως μετά είναι απαραίτητο οι φοιτητές/τριες να εγγραφούν και να αποκτήσουν USERNAME και PASSWORD στη σελίδα http://webadm.uoa.gr/ κάνοντας Αίτηση, επιλέγοντας τους συνδέσμους «Αίτηση Νέου Χρήστη»  //  «Προπτυχιακοί Φοιτητές»

Οδηγίες Δημιουργίας και Ενεργοποίησης λογαριασμού http://www.noc.uoa.gr/dhmioyrgia-logariasmoy/odhgies-dhmioyrgias-kai-energopoihshs-logariasmoy.html
ΠΡΟΣΟΧΗ
Με τους κωδικούς που θα αποκτήσουν από τη διαδικασία θα έχουν πρόσβαση στο https://eclass.uoa.gr, https://my-uni.uoa.gr, https://eudoxus.gr και για δηλώσεις μαθημάτων και συγγραμμάτων
ΟΙ ΚΩΔΙΚΟΙ ΕΙΝΑΙ ΜΟΝΑΔΙΚΟΙ ΜΕΧΡΙ ΤΟ ΤΕΛΟΣ ΤΩΝ ΣΠΟΥΔΩΝ

Οδηγίες για την έκδοση ακαδημαϊκής ταυτότητας:
  https://academicid.minedu.gov.gr/foitites-diadikasia_ipovolis_aitisis.html

ΑΝΑΚΟΙΝΩΣΗ ΓΙΑ ΟΛΕΣ ΤΙΣ ΚΑΤΗΓΟΡΙΕΣ ΝΕΟΕΙΣΑΧΘΕΝΤΩΝ
ΦΟΙΤΗΤΩΝ ΑΚΑΔ. ΕΤΟΥΣ 2026-2027

ΑΠΑΛΛΑΓΗ ΑΠΟ ΤΗΝ ΠΑΡΑΚΟΛΟΥΘΗΣΗ ΜΑΘΗΜΑΤΩΝ ΓΛΩΣΣΑΣ

Η παρακολούθηση των μαθημάτων Γλώσσας είναι υποχρεωτική και αφορά και τα δύο τρίωρα κάθε μαθήματος γλώσσας. Σε ορισμένες περιπτώσεις προβλέπεται απαλλαγή από την παρακολούθηση των μαθημάτων(όχι όμως και από την υποχρέωση οι φοιτητές να δηλώνουν τα μαθήματα και να συμμετέχουν στις εξετάσεις).

Οι περιπτώσεις απαλλαγής από την υποχρεωτική παρακολούθηση των μαθημάτων είναι οι εξής :
1. Φοιτητές 
· α) με  πιστοποιητικό Γλωσσομάθειας Γ στη Γερμανική Γλώσσα, 
· β) απόφοιτοι της Γερμανικής Σχολής Αθηνών ή Θεσσαλονίκης, 
γ) Έλληνες του εξωτερικού με Abitur ή Matura

απαλλάσσονται από την υποχρεωτική παρακολούθηση όλων των μαθημάτων Γλώσσας (SPR1-Γλώσσα I, SPR2-Γλώσσα II, SPR3-Γλώσσα III, SPR4-Γλώσσα IV).

2. Φοιτητές, οι οποίοι έχουν πιστοποιητικό Γλωσσομάθειας Β2 στη Γερμανική Γλώσσα, απαλλάσσονται από την υποχρεωτική παρακολούθηση των μαθημάτων «SPR1-Γλώσσα I» και «SPR2-Γλώσσα II».

Όλοι οι άλλοι φοιτητές, που έχουν πιστοποιητικό Γλωσσομάθειας Β1 ή Α στη Γερμανική Γλώσσα, ή  δεν έχουν κανένα πιστοποιητικό γλωσσομάθειας στη Γερμανική Γλώσσα, πρέπει να παρακολουθήσουν ΟΛΑ τα μαθήματα Γλώσσας.

[bookmark: _GoBack]Την Αίτηση για Απαλλαγή Παρακολούθησης Πρακτικών Γλωσσικών Ασκήσεων (ΠΓΑ) και τυχόν αντίγραφα των πιστοποιητικών  Γλωσσομάθειας από Β2 και πάνω θα κατατεθούν με τα υπόλοιπα δικαιολογητικά.
Αυτό ισχύει και στην περίπτωση που κάποιος φοιτητής αποκτήσει κάποιο πιστοποιητικό Γλώσσας κατά τη διάρκεια των σπουδών του.

Επιτρεπόμενος αριθμός απουσιών 

Κατά τη διάρκεια ενός εξαμήνου ο φοιτητής  μπορεί να απουσιάσει α) το πολύ έως και πέντε (5) φορές από το μάθημα κορμού και β) το πολύ έως και πέντε (5) φορές εμπέδωσης /εμβάθυνσης. Αν ο φοιτητής υπερβεί τον προβλεπόμενο αριθμό απουσιών, χάνει το δικαίωμα συμμετοχής στις εξετάσεις, συμπεριλαμβανομένης και της εξεταστικής περιόδου του Σεπτεμβρίου και υποχρεούται να παρακολουθήσει ξανά το μάθημα. Αν τυχόν πάρα ταύτα προσέλθει στην εξέταση, το γραπτό του δεν θα βαθμολογείται.

Οι φοιτητές που έχουν παρακολουθήσει μάθημα γλώσσας (SPR1, SPR2, SPR3, SPR4), αλλά δεν έχουν λάβει προβιβάσιμο βαθμό στην εξέταση, δεν υποχρεούνται να παρακολουθήσουν εκ νέου το συγκεκριμένο μάθημα. Βεβαίως όμως οφείλουν να δηλώσουν το μάθημα εν νέου και να προσέλθουν σε επόμενη εξέταση του μαθήματος ώστε  να λάβουν προβιβάσιμο βαθμό.

ΕΞΕΤΑΣΕΙΣ - ΔΗΛΩΣΕΙΣ ΜΑΘΗΜΑΤΩΝ ΓΛΩΣΣΑΣ

Η εξέταση του μαθήματος «Γλώσσα IV» SPR4, προσφέρεται σε κάθε εξεταστική περίοδο, και περιλαμβάνει γραπτή και προφορική εξέταση με βαρύτητα στον τελικό βαθμό: 60% ο βαθμός της γραπτής εξέτασης προς 40% ο βαθμός της προφορικής εξέτασης. Ο φοιτητής  πρέπει να πάρει τη βάση πέντε (5) τόσο στη γραπτή όσο και στην προφορική εξέταση, προκειμένου να κατοχυρώσει το μάθημα. 
Τέλος οι φοιτητές μπορούν να δηλώνουν σε ένα εξάμηνο περισσότερα του ενός μαθήματα γλώσσας, εφόσον τα τέσσερα μαθήματα Γλώσσας δεν είναι προαπαιτούμενα μεταξύ τους. Συγκεκριμένα (π.χ.) φοιτητές του γ΄ εξαμήνου μπορούν να δηλώσουν το μάθημα «SPR3, Γλώσσα ΙΙΙ» και το «SPR1, Γλώσσα Ι», αν δεν το έχουν περάσει, ΟΧΙ όμως και αντιστρόφως, δηλαδή φοιτητές του α΄ εξαμήνου δεν μπορούν να δηλώνουν το μάθημα «SPR1, Γλώσσα Ι» και το «SPR3, Γλώσσα ΙΙΙ». Πάρα ταύτα επισημαίνεται ότι τα μαθήματα είναι διαρθρωμένα με αύξουσα δυσκολία και οι φοιτητές καλούνται να τα κατοχυρώνουν με τη σειρά.
Όταν ο φοιτητής περάσει και τα τέσσερα μαθήματα Γλώσσας, εξάγεται ο μέσος όρος των τεσσάρων βαθμών και καταχωρείται ως τελικός βαθμός στο βαθμολόγιο (κωδικός τελικού βαθμολογίου 65DAY01).

Στο δ’ εξάμηνο οι φοιτητές πρέπει να δηλώσουν την «SPR4, Γλώσσα ΙV» καθώς και τον κωδικό 65DAY01 ώστε  να καταχωρηθεί ο τελικός βαθμός των 4  μαθημάτων Γλώσσας και να συνεχίσουν τις σπουδές τους στο ε΄ εξάμηνο σπουδών.
Οι φοιτητές δεν μπορούν να συμμετέχουν σε εξετάσεις Μαθημάτων Γλώσσας, τα οποία δεν έχουν δηλώσει σύμφωνα με τις ανακοινώσεις της Γραμματείας.
  


    Από τη Γραμματεία του Τμήματος 







image1.png
1837-2027

1 9 O &‘ EAAHNIKH AHMOKPATIA

. Edvikév kot Kanodietprtokév
XPONIA IMovemotnuiov Adnvev





